বঙ্গোপসাগরে গভীর নিম্নচাপের জের, ফের ভারী বৃষ্টির সতর্কতা

কলকাতা: ধীরে ধীরে রোদের দেখা মিলতে শুরু করেছে। পুরোপুরি বৃষ্টি থামার সম্ভাবনা নেই। অন্তত আগামী কয়েক দিন ঝড়-বৃষ্টি চলবে কলকাতা সহ রাজ্যের একাধিক জেলায়। গাঙ্গেয় পশ্চিমবঙ্গের নিম্নচাপ গাঙ্গেয় পশ্চিমবঙ্গ থেকে পশ্চিমে সরে পশ্চিম ঝাড়খন্ড ও সংলগ্ন এলাকায় অবস্থান করছে। এটি দক্ষিণ দিকে ঝুঁকে রয়েছে এবং ক্রমশ পশ্চিম ও উত্তর-পশ্চিম দিকে অগ্রসর হবে। আগামী ২৪ ঘণ্টায় ক্রমে শক্তি হারাবে। মৌসুমী অক্ষরেখা কলকাতার উপর দিয়ে বিস্তৃত। এই অক্ষরেখা বিকানির গোয়ালিয়র প্রয়াগরাজ এরপর পশ্চিম ঝাড়খণ্ডের নিম্নচাপ এলাকার উপর দিয়ে কলকাতা হয়ে পূর্ব ও দক্ষিণ-পূর্ব দিকে এগিয়ে উত্তর পূর্ব বঙ্গোপসাগর পর্যন্ত বিস্তৃত।

দক্ষিণবঙ্গে ভারী বৃষ্টির (Thunderstorm Rain Forecast) সম্ভাবনা দক্ষিণ ২৪ পরগনা পূর্ব পশ্চিম মেদিনীপুর ঝাড়গ্রাম বাঁকুড়া পুরুলিয়া এবং পশ্চিম বর্ধমান জেলাতে। সোমবারে কলকাতায় বৃষ্টির (Rain Forecast Kolkata) সম্ভাবনা বাড়বে। বজ্রবিদ্যুৎ সহ হালকা মাঝারি বৃষ্টির ব্যাপকতা বাড়বে। বজ্রবিদ্যুৎসহ বৃষ্টি হবে কলকাতা হাওড়া হুগলি উত্তর ও দক্ষিণ ২৪ পরগনা পূর্ব ও পশ্চিম মেদিনীপুর ঝাড়গ্রাম এবং বাঁকুড়া পুরুলিয়া জেলাতে। বজ্রবিদ্যুৎসহ বৃষ্টির সঙ্গে দমকা বাতাস বইতে পারে ৩০ থেকে ৪০ কিলোমিটার প্রতি ঘন্টায়। মঙ্গলবার ও বুধবার ভারী বৃষ্টির সম্ভাবনা নেই। বিক্ষিপ্তভাবে বজ্রবিদ্যুৎ সহ হালকা থেকে মাঝারি বৃষ্টি উত্তর ও দক্ষিণ ২৪ পরগনা পূর্ব পশ্চিম মেদিনীপুর এবং ঝাড়গ্রাম জেলা র কিছু কিছু এলাকায়। বুধবার থেকে বৃষ্টির সম্ভাবনা আরো কমবে দক্ষিণবঙ্গে। তবে বিক্ষিপ্তভাবে বজ্রবিদ্যুৎ সহ বৃষ্টি চলবে বৃহস্পতিবারেও।

আরও পড়ুন: দেশের সেরা কলকাতার শৌচালয়! সার্টিফিকেট দিল কলকাতা পুরসভা

কলকাতায় মূলত মেঘলা আকাশ। বৃষ্টির সম্ভাবনা শহরে। বিক্ষিপ্তভাবে হালকা থেকে মাঝারি বৃষ্টির সম্ভাবনা। দু-এক পশলা বৃষ্টির সম্ভাবনা। বৃষ্টির কারণে তাপমাত্রা স্বাভাবিকের চেয়ে নীচে। সোমবার মূলত মেঘলা আকাশকখনো আংশিক মেঘলা আকাশ। বিক্ষিপ্তভাবে বজ্রবিদ্যুৎসহ বৃষ্টির সম্ভাবনা বাড়বে। তবে ভারী বৃষ্টির সম্ভাবনা নেই। বাতাসে জলীয় বাষ্পের পরিমাণ বেশি। বৃষ্টি না হলে আর্দ্রতাজনিত অস্বস্তি থাকবে। মঙ্গলবার থেকে বৃষ্টির পরিমাণ কমবে।

উত্তরবঙ্গে আজ ভারী বৃষ্টি হতে পারে দার্জিলিং কালিম্পং আলিপুরদুয়ার ও জলপাইগুড়িতে। বাকি জেলাতেও বজ্রবিদ্যুৎসহ বৃষ্টি। সঙ্গে ৩০ থেকে ৪০ কিলোমিটার গতিবেগে দমকা ঝড়ো বাতাস। সোমবার উপরের দিকের দুই জেলাতে ভারী বৃষ্টির সম্ভাবনা। ভারী বৃষ্টি হবে, জলপাইগুড়ি এবং কালিম্পং জেলাতে। বাকি জেলাতে বজ্রবিদ্যুৎ সহ হালকা মাঝারি বৃষ্টি কোনো কোনো জায়গায় হতে পারে। উপরের দিকে জেলাগুলিতে ঝড় এবং বৃষ্টির সম্ভাবনা। মঙ্গলবার থেকে ভারী বৃষ্টির সম্ভাবনা নেই। বৃষ্টির পরিমাণ ও ব্যাপকতা কমবে। বজ্রবিদ্যুৎসহ বৃষ্টি বিক্ষিপ্তভাবে। বুধবার থেকে বৃষ্টির সম্ভাবনা অনেকটাই কমবে।

দেখুন ভিডিও